[image: coa]

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
 ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ


2025 թվականի փետրվարի 27-ի № 19-Լ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 10-րդ հոդվածի 1-ին մասի 11-րդ և 12-րդ կետերով, 17-րդ հոդվածի 1-ին մասով և Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասի 3-րդ կետով և 3-րդ մասով` Հաշվեքննիչ պալատը

Ո Ր Ո Շ ՈՒ Մ  Է`

1. Հաշվեքննիչ պալատի 2018 թվականի մայիսի 10-ի Հաշվեքննիչ պալատի կանոնադրությունը հաստատելու մասին թիվ 2/1 որոշման հավելվածում կատարել հետևյալ փոփոխությունը և լրացումը՝
1) հավելվածի 50-րդ կետի 5-րդ ենթակետը շարադրել հետևյալ խմբագրությամբ՝
«5) դիտարկում է հաշվեքննողների գործողությունների կամ անգործության դեմ բերված բողոքները․»,
2) հավելվածի 50-րդ կետը լրացնել հետևյալ բովանդակությամբ 9-րդ, 10-րդ, 11-րդ և 12-րդ ենթակետերով՝
«9) քննում և լուծում է Հաշվեքննիչ պալատի ծառայողների անհամատեղելիության պահանջների, այլ սահմանափակումների, կարգապահական և վարքագծի կանոնների խախտումների և իրավիճակային շահերի բախման դեպքերի վերաբերյալ դիմումները.
10) Հաշվեքննիչ պալատի ծառայողների անհամատեղելիության պահանջների, այլ սահմանափակումների, կարգապահական և վարքագծի կանոնների խախտումների, ինչպես նաև շահերի բախման իրավիճակների կանխարգելմանն ու վերացմանն ուղղված առաջարկություններ է ներկայացնում Հաշվեքննիչ պալատ․
11) Հաշվեքննիչ պալատի կողմից սահմանված կարգով, անց է կացնում ծառայողական քննություն․
12) վարում է Հաշվեքննիչ պալատի ծառայողների կողմից անհամատեղելիության պահանջների, այլ սահմանափակումների, վարքագծի կանոնների խախտումների և շահերի բախման դեպքերի վիճակագրություն։»։

